**Rallipyramidi** on FIA:n konsepti ralliluokille. Rallin maailmanmestaruussarjan ylin ryhmä on Rally1, jota seuraavat Rally2, Rally3, Rally4 ja Rally5. Järjestelyn tavoitteena on ympäristöystävällisempi ja edullisempi ralliauto.

Kolme ylintä ryhmää käyttävät nelivetoisia autoja ja kaksi alinta kaksivetoisia autoja. Ryhmät:

| Ryhmä | Voimansiirto | Tasonimi | Teholuokka | Aiempi ryhmä |
| --- | --- | --- | --- | --- |
| Rally1 | 4WD | *Elite* | 3,1kg/hv | WRC |
| Rally2 | *Performance* | 4,2kg/hv | R5 |
| Rally3 | *Access* | 5,6kg/hv |  |
| Rally4 | 2WD | *Performance* | 5,1kg/hv | R2 |
| Rally5 | *Access* | 6,4kg/hv | R1 |
|

Rally1 eroaa merkittävästi aiemmasta WRC:stä, mutta toimii samoin huipputasona.

Rally3 on suunnattu useisiin kohteisiin ja se on tehty "herrasmieskuskeille", joilla ei ole mitään korvaamaan N-ryhmän autoja. Rally3 toimii alhaisen kustannuksen väliaskeleena kun siirtyy kaksivetoisista Rally4-autoista nelivetoisiin.

Aikaisempaa WRC2- ja WRC2 Pro -jakoa sanottiin vaikeaselkoiseksi ja vuodesta 2020 eteenpäin WRC:n toinen taso on jaettu WRC2- ja WRC3-sarjoihin, joissa ajetaan Rally2- ja Rally3-luokkien autoilla.
Vastaavasti rallin EM-sarjan ERC3:ssa ajetaan Rally3-luokan autoilla, ERC4:ssä ajetaan Rally4- ja Rally5-luokkien autoilla ja ERC:ssä ajetaan Rally2-autoilla.

WRC3:ssa on myös avoin ja juniorisarja.

Autoluokat
----------

Rally1-autot käyttävät hybridijärjestelmiä, jotka latautuvat jarrutuksessa ja antavat lisätehoa, sekä bioetanolia polttoaineena. Hydridijärjestelmät sisältävä Compact Dynamicsin 100 kW moottori-generaattoriyhdistelmän ja invertterin, sekä Kreisel Electricin 3,9 kWh litium-ioni akkupaketin. Akun lataus on mahdollista huollossa. Sähköä voi käyttää liikkumiseen erikoiskokeiden ulkopuolella. Minimipaino on 1 260 kg tarkistusolosuhteissa yhdellä varapyörällä ja 1 430 kg kuljettajan ja kartanlukijan kanssa. Materiaaleja, kuten magnesiumia ja titaania, saa käyttää vain tietyissä paikoissa, joiden on täytettävä minimipainoraja. Komposiittimateriaalien käyttö on rajattu tiettyihin osiin. Rally1-luokan auton rakennetaan FIA:n määrittämälle teräksiselle avaruusrakenteelle. Rally1-sääntöjen mukaan vain vähän osista (koria lukuun ottamatta) pitää olla tuotantoautosta. Rally1-autossa kuljettaja ja kartanlukija istuvat sisempänä ja ohjaamon rakenteessa on lisää vahvistuksia sivutörmäyksien varalta. Vuodesta 2025 eteenpäin kustannuksien vähentämiseksi Rally1-autoissa ei ole hybridi-yksikköä ja samalla muutetaan sääntöjä aerodynamiikkaa ja turboahtimen kuristinta koskien.

Rally2-luokan autot käyttävät ahdettua polttomoottoria ja nelivetoa. Homologaatiosääntöjen mukaan vaaditaan 2500 kappaleen tuotantoerä 12 kuukauden sisällä. Magnesiumseoksien käyttö on kielletty paitsi missä se on käytössä tuotantoautossa. Myöskään keraamisia tai titaaniosia ei saa käyttää, ellei niitä ole käytetty tuotantoautossa. Hiilikuitua ja kevlaria voi käyttää vain rajoitetusti.

Lähteet
-------

1. 1 2 3 4  Yves Matton: Rally Newsletter *us16.campaign-archive.com*.  Arkistoitu. Viitattu 10.10.2022. (englanniksi)
2. 1 2  Ida Wood: Subarus and Mitsubishis to be phased out of own ERC class *dirtfish.com*.  17. joulukuuta 2020. Viitattu 10.10.2022. (englanniksi)
3. 1 2 3  FIA Announces World Motor Sport Council Decisions *fia.com*.  5.3.2021. Viitattu 6.11.2022. (englanniksi)
4. ↑  David Evans: FIA steps up plan to simplify WRC into five-tier career ladder *autosport.com*.  8.10.2019. Viitattu 6.11.2022. (englanniksi)
5. ↑  How the ERC works *fiaerc.com*.  5.3.2022. Viitattu 6.11.2022. (englanniksi)
6. ↑  WRC’s new hybrid era hits top gear *wrc.com*.  15.1.2022. Viitattu 1.10.2022. (englanniksi)
7. ↑  Simon Bertram: The Incredible Tech Behind The New WRC Rally1 Hybrid Cars *sportscardigest.com*.  26.7.2022. Viitattu 1.10.2022. (englanniksi)
8. 1 2  Jonathan M. Gitlin: Meet 2022’s World Rally cars: Much more power, much more sustainable *arstechnica.com*.  21.1.2022. Viitattu 23.12.2022. (englanniksi)
9. ↑  New Rally1 technical regulations and aero trimming *wrcwings.tech*.  20.12.2021. Viitattu 23.12.2022. (englanniksi)
10. ↑  Specific Regulations for Rally1 Cars (PDF) *fia.com*. Viitattu 23.12.2022. (englanniksi)
11. ↑  Luke Barry: How Rally1 has changed the face of WRC design *dirtfish.com*.  5.1.2022. Viitattu 24.12.2022. (englanniksi)
12. 1 2  James Taylor: Ford Puma Rally1 hybrid WRC car: need to know guide *carmagazine.co.uk*.  18.1.2022. Viitattu 24.12.2022. (englanniksi)
13. ↑  Tom Howard: WRC to abandon hybrid-powered Rally1 cars from 2025 *autosport.com*.  28.2.2024. Viitattu 28.2.2024. (englanniksi)
14. ↑  Specific Regulations for Cars in Group Rally2 (PDF) *fia.com*. Viitattu 23.12.2022. (englanniksi)

Aiheesta muualla
----------------

* Fia Rally Car Pyramid, 2021 Edition (PDF) (englanniksi)
* 2021 FIA World Rally Championshio – Sporting Regulations (PDF) (englanniksi)

Ralliautoluokat ja ryhmät

* A-ryhmä
* B-ryhmä
* F-ryhmä
* Kit Car
	+ F2
* N-ryhmä
* R-ryhmä
	+ R5
	+ R4
	+ R3
	+ R2
	+ R1
	+ R-GT
* Rallipyramidi
	+ Rally1
	+ Rally2
	+ Rally3
	+ Rally4
	+ Rally5
* ryhmä 1
* ryhmä 2
* ryhmä 4
* S-ryhmä
* Super 1600
* Super 2000
* World Rally Car